Π.Α.Σ. Φίλιππος Θεσσαλονίκης

Ο **Π.Α.Σ. Φίλιππος Θεσσαλονίκης** είναι αθλητικό σωματείο της συνοικίας Αγίου Φανουρίου στην Τούμπα του δήμου Θεσσαλονίκης. Διατηρεί τμήμα καλαθοσφαίρισης, ενώ στο παρελθόν διατηρούσε και τμήμα ποδοσφαίρου, το όποιο ανέστειλε τη λειτουργία του το 1995.

## Τμήμα ποδοσφαίρου
Ιδρύθηκε ανεπίσημα το 1947 και επίσημα το 1952 στις Συκιές με την ονομασία 《Δάφνη Συκεών》και χρώματα το πράσινο και το λευκό και έλαβε μέρος στο ποδοσφαιρικό πρωτάθλημα Γ' Κατηγορίας της Ε.Π.Σ. Μακεδονίας για μια τριετία. 

Το 1955 μετέφερε την έδρα του στην περιοχή του Αγίου Φανουρίου στην Τούμπα και μετονομάστηκε σε 《Φίλιππος Θεσσαλονίκης》 αλλάζοντας παράλληλα τα χρώματα σε γαλάζιο και λευκό. Από τη σεζόν 1955-56 έως και σεζόν 1994-95 συμμετείχε στα ποδοσφαιρικά πρωταθλήματα της Ε.Π.Σ. Μακεδονίας, χωρίς όμως να προβιβάζεται ποτέ στην κορυφαία τη τάξει κατηγορία των πρωταθλημάτων της, περιορίζοντας την παρουσία της στα πρωταθλήματα της Γ', Β', και Β1 κατηγορίας Ε.Π.Σ. Μακεδονίας.

## Τμήμα καλαθοσφαίρισης
Αντίθετα με το ποδόσφαιρο, στο μπάσκετ ο Φίλιππος αποτέλεσε συνολικά την τέταρτη σε δυναμικότητα ομάδα της Θεσσαλονίκης από τα μέσα της δεκαετίας του 1980 και για 10 περίπου χρόνια. Ήταν σταθερά στις 2 κατηγορίες της Α εθνικής (Α1 και Α2) και ανέδειξε παίκτες όπως οι Χρήστος Κωνσταντινίδης, Βαγγέλης Πουλιανίτης, Χρόνης Δασκαλάκης, Φώτης Γκουζκούρης, Δημήτρης Οικονομίδης, Παντελής Παπαϊωακείμ, Μπάμπης Παπαδάκης κ.α. Πρόεδρος της χρυσής εποχής της ομάδας της Τούμπας ήταν ο Φραντζέσκος Φραντζέσκος, ο οποίος οδήγησε τον Φίλιππο από το Β' τοπικό στην Α1, ενώ έδρα αποτέλεσε το Παλέ ντε Σπορ της Θεσσαλονίκης.

To 1987-88 ο Φίλιππος αγωνίστηκε στην Α2 με προπονητή τον Μιχάλη Γιαννουζάκο και ρόστερ: Μπάμπης Παπαδάκης, Χρήστος Κωνσταντινίδης, Δασκαλάκης, Ευ.Πουλιανίτης, Γρηγοριάδης, Γιαννόπουλος, Γαϊτάνης, Βακαλόπουλος, Πασιούδης. Ο Βαγγέλης Πουλιανίτης μάλιστα στις 2 Ιανουαρίου 1988 σημείωσε αυτοκαλάθι στον αγώνα με τη Νήαρ Ηστ, σε ένα από τα αρνητικά ρεκόρ της Α2. Σύντομα υποβιβάστηκε στη Β' Εθνική.

Ο Φίλιππος έχει αγωνιστεί σε 2 πρωταθλήματα της Α1 Εθνικής κατηγορίας. Πρώτη φορά αγωνίστηκε την περίοδο 1988-1989 όπου με προπονητή τον Πάβελ Πέτερα πέτυχε 4 νίκες και υποβιβάστηκε, για να επανέλθει την περίοδο 1990-91) όπου και πέτυχε 5 νίκες και υποβιβάστηκε εκ νέου. Το 1988-89 ήταν η μόνη ομάδα της Α1 χωρίς ξένο, το 1990 όμως αποκτήθηκε ο Χάρβεϊ (με ύψος 1,80) ο οποίος πλαισιωθηκε από τους: Χρ.Κωνσταντινίδη, Κουφογιάννη, Πουλιανίτης, Μπ.Παπαδάκη, Τοπάλη, Κ.Παπασαράντου, Γρίψο, Δασκαλάκη, Οικονομίδη. Προπονητής ήταν ο Χρηστάκης που συνέχισε στην Α2 με τον σύλλογο το 1991-92, με το εξής ρόστερ: Καρυώτης, Γκουσγκούρης, Δ. Οικονομίδης, Γ. Σταυρίδης, Μηνάς, Κουφογιάννης, Παπαγιαννόπουλος, Θ. Σταυρίδης, Κωνσταντινίδης, Δασκαλάκης, Πουλιανίτης. 

Την περίοδο 1995-96 ο Φίλιππος με προπονητή τον Παναγιώτη Μαυρουδή αγωνίζονταν στην Α2 με το εξής ρόστερ: Παναγιωτίδης, Οικονομίδης, Παπαϊωακείμ, Νικάκης, Ζαφειράκης, Κράλιεβτις, Σιόση, Ντέλιας, Μουρατίδης, Τσουμάνας, Δαβίδ Νικολαϊδης, Ανδρεάδης.

Ο Φίλιππος έχει αγωνιστεί 17 φορές συνολικά στο πρωτάθλημα της δεύτερης τη τάξει εθνικής κατηγορίας, εκ των οποίων 5 φορές ως Β' Εθνική (1977-1978 και 1982-1983 εώς 1985-1986) αρχικά και 12 φορές (1986-1987, 1987-1988, 1989-1990 και 1991-1992 έως 1999-2000) ως Α2 Εθνική. Υποβιβάστηκε με 9 νίκες και 17 ήττες στη Β’ Εθνική μετά από εννιά χρόνια συνεχούς παρουσίας στην Α2. Ακολούθησε νέος υποβιβασμός τον επόμενο χρόνο και η «ελεύθερη πτώση» συνεχίστηκε μέχρι τα τοπικά πρωταθλήματα της Θεσσαλονίκης.

Το καλοκαίρι του 2007, ο «πατριάρχης» της ομάδας και επί σειρά πολλών ετών πρόεδρος της, Φραντζέσκος Φραντζέσκος, είχε επισημάνει πως πολύ δύσκολα θα επέλθει ανάκαμψη. Μάλιστα εκείνη την εποχή είχαν αγωνιστεί στον Φίλιππο οι Αχιλλέας Μαματζιόλας, Ιγκόρ Μοραΐτοφ και Αντρέας Μπαλής για να της προσδώσουν λίγη από τη λάμψη του παρελθόντος. Διάφοροι παλιοί αθλητές του συλλόγου, όπως ο Χρήστος Κωνσταντινίδης μαζεύτηκαν, επίσης, σε μια προσπάθεια να ανακάμψουν οι «κυανόλευκοι», ωστόσο η «καταστροφική» από οικονομικής άποψης πορεία τους στην Α2 αποδείχθηκε στην πορεία των χρόνων μη αναστρέψιμη.

To 1992 διοργανωσε ενα πρωτοποριακό τουρνουα, τα *Φιλίππεια '92*, με 19 ομάδες της Θεσσαλονίκης που αγωνίζονταν σε εθνικές κατηγορίες, πλην Αρη και ΠΑΟΚ (ο Ηρακλης αποχώρησε).

### Τίτλοι - διακρίσεις
* **1 [[Β΄ Εθνική καλαθοσφαίρισης ανδρών|B Εθνική]]**:
** 1985-1986 (Βόρειος όμιλος)
***1 [[Τουρνουά καλαθοσφαίρισης «Μαυροσκούφεια»]]**: 
**1994
*Α2 Εθνική:
**Δεύτερη θέση: 1988, 1990
*Τουρνουά Φιλίππεια: 1992 
*Κύπελλο Ελλάδας
**Προημιτελικά: 1991

### Διακεκριμένοι καλαθοσφαιριστές
*  Μπάμπης Παπαδάκης
*  Δημήτρης Οικονομίδης
*  Χρόνης Δασκαλάκης 
*  Φώτης Γκουσγκούρης
*  Κώστας Νικάκης

*  Παντελής Παπαϊωακείμ
*  Χρήστος Κωνσταντινίδης
*  Αχιλλέας Μαματζιόλας
*   Ιγκόρ Μωραΐτης
*  Κρις Παπασαράντου
*  Μπου Χάρβεϊ
*  Χέρμαν Χάριντ

### Διακεκριμένοι προπονητές
*  Μιχάλης Γιαννουζάκος
*  Δημήτρης Ιτούδης
*  Πάβελ Πέτερα
*  Παναγιώτης Μαυρουδής

### Πρόεδροι
*  Φραντζέσκος Φραντζέσκος

## Παραπομπές


## Πηγές
* «Από τα (πολύ) ψηλά στα (πολύ) χαμηλά» , άρθρο στον ιστότοπο SentraGoal.gr, 13 Δεκεμβρίου 2009.
* ΦΙΛΙΠΠΟΣ ΘΕΣΣΑΛΟΝΙΚΗΣ: Βασιλιάς δίχως στέμμα

Κατηγορία:Αθλητικοί σύλλογοι Θεσσαλονίκης
Κατηγορία:Ελληνικοί σύλλογοι καλαθοσφαίρισης
Κατηγορία:Ελληνικοί σύλλογοι πετοσφαίρισης
Κατηγορία:Σωματεία Ε.ΚΑ.Σ.Θ.
Κατηγορία:Ιδρύσεις ομάδων καλαθοσφαίρισης σε άγνωστο έτος